На заинтересованите лица се предоставя 30-дневен срок, считано от 18.05.2022 г., за предложения и становища по настоящия проект за приемане на Наредба за реда за управление и разпореждане с общински спортни обекти и съоръжения и финансово подпомагане дейността на спортните организации в община Дряново

Заинтересованите лица могат да представят своите предложения и становища по проекта в деловодството на Община Дряново, както и да изпратят същите на официалния имейл на Община Дряново: dryanovo@dryanovo.bg

ПРОЕКТ НА

НАРЕДБА ЗА УСЛОВИЯТА ЗА ФИНАНСОВО ПОДПОМАГАНЕ НА СПОРТ**НИ**ТЕ

КЛУБОВЕ В ОБЩИНА ДРЯНОВО

Раздел I. Общи условия

Чл. 1. С тези условия, ред и критерии се определя законосъобразното и обективно разпределение на финансовите средства от община Дряново, за подпомагане дейността на всички спортни клубове със седалище на територията на общината.

Чл. 2. Средствата по чл. 1 се определят ежегодно от Общински съвет - Дряново като част от бюджета на община Дряново за съответната година.

Чл. 3. Средствата се предоставят на спортни клубове, развиващи дейност със социален характер (детско-юношески спорт и спорт за всички, организационна, обучителна, учебно - тренировъчна и състезателна дейност), както и за закупуване на спортна екипировка, уреди и съоръжения.

Чл. 4. Размерът на финансовото подпомагане за спортните клубове се определя на база постигнатите спортно-технически резултати от състезателите и отборите и обхвата възрастови групи от занимаващи се.

Чл. 5. (1) Футболните клубове, отговарящи на условията за финансово подпомагане, разпределят 60 % от средствата по чл. 2. Клубовете по останалите видове спорт разпределят 40% от средствата по чл. 2.

1. Финансовото подпомагане на футболните клубове се осъществява по следния механизъм:
2. Футболният клуб получава средства на база на следните показатели от предходната спортно-състезателна година:
3. Брой на възрастовите групи
4. Класиране
5. Ранг на първенството (напр. зонална група, подзонална група, междуобластна група)
6. Футболният клуб, отговарящ на най-много показатели, получава най-голям относителен дял от средствата по чл. 5, ал. 1.
7. Относителният дял на всеки от останалите футболни клубове, участващи в разпределението на средствата, се определя съобразно броя на достигнатите от всеки показатели.
8. Футболни клубове на ветерани получават еднократно 500 лв.

Раздел II. Условия за финансово подпомагане

Чл. 6. Спортните клубове, които кандидатстват за финансово подпомагане от Община Дряново, трябва да отговарят на следните условия:

1. Да са вписани в националния регистър на спортните организации на Министерство на Младежта Спорта, което доказват със съответното удостоверение.

2. Да имат валидно членство в съответната спортна федерация и да са вписани в централния регистър на ММС.

3. Да водят активен тренировъчен процес и да участват в състезания, включени от съответната спортна федерация в държавния спортен календар, и в мероприятия от общинския спортен календар.

Чл. 7. (1) Право на финансово подпомагане имат спортните клубове по смисъла на чл.11, ал. 2 от Закона за физическото възпитание и спорта, които осъществяват социално значима спортна дейност на територията на община Дряново.

1. Кандидатстването за финансово подпомагане се извършва в срок до 31 януари на съответната календарна година, чрез подаване на заявление за финансово подпомагане.
2. Към заявлението по ал. 2 спортните клубове предоставят и:
3. Копие на документи за придобита професионална правоспособност и квалификация на треньорите на спортните клубове.
4. Справка информация (протоколи) за участия в състезания от държавния спортен календар на съответната спортна федерация, съдържаща крайното класиране на спортистите.
5. Копие от официалната картотека на състезателите на спортния клуб.
6. Кратък отчет за тренировъчната и състезателната дейност за предходната година.
7. Заверено копие от документ, удостоверяващ наличие на разплащателна сметка, издадено от съответната банка.
8. Декларация за липса на публични задължения към община Дряново или данни за тяхното разсрочване или отсрочване.

Чл. 8. Не се подпомагат спортни клубове, регистрирани като търговски дружества.

Раздел III. Механизъм за оценка на спортните резултати

Чл. 9. (1) Спортен клуб, подготвил отбор и/или състезател, участвал в Олимпийски игри, Световни, Европейски и Балкански първенства, получава еднократно сума за всеки състезател, както следва:

|  |  |  |  |  |
| --- | --- | --- | --- | --- |
|  | Олимпийски | Световни и | Световни и | Балкански |
|  | игри | европейски | европейски | първенства |

|  |  |  |  |  |
| --- | --- | --- | --- | --- |
|  |  | първенстваолимпийскиспортове | първенстванеолимпийскиспортове |  |
| Мъже жени отбор | Мъжеженимладежидевойкиотбор | Юношидевойки(младшаистаршавъзраст) | Мъжеженимладежидевойкиотбор | Юношидевойки(младшаистаршавъзраст) | Мъжеженимладежидевойкиотбор | Юношидевойки(младшаистаршавъзраст) |
| Класиране 1- 10място | 1 000 | 800 | 500 | 500 | 300 | 300 | 200 |
| Участие | 500 | 400 | 250 | 250 | 150 | 150 | 100 |

(2) Всеки спортен клуб, практикуващ индивидуален вид спорт, има право да отчете най-много по две индивидуални класирания по избор за всеки свой състезател и да му начисли точки, независимо в коя възрастова група и в кое държавно първенство индивидуално или отборно е взел участие.

Чл. 10. Всеки спортен клуб, практикуващ колективен вид спорт, има право да отчете до две класирания за възрастова група. Начисляват се точки всеки състезател поотделно от отбора , като броят на състезателите не може да надвишава този по тимовия лист, определен от федерацията по съответния вид спорт.

Чл. 11. (1) Точките по чл. 9 , ал. 2 и по чл. 10 се начисляват по Таблица 1.

**Таблица 1**

|  |
| --- |
| Държавно първенство |
| Класиране | Деца-до14 г. | юн. мл. в.дев. мл. в. | юн. ст. в.дев. ст. в. | младежидевойки | мъжежени |
| I | 45 | 55 | 68 | 75 | 90 |
| II | 43 | 53 | 66 | 70 | 70 |
| III | 41 | 51 | 64 | 65 | 60 |
| IV | 39 | 49 | 62 | 60 | 55 |
| V | 37 | 47 | 60 | 57 | 50 |
| VI | 35 | 45 | 58 | 54 | 45 |
| VII | 33 | 43 | 56 | 51 | 40 |
| VIII | 31 | 41 | 54 | 48 | 35 |
| IX | 28 | 38 | 51 | 45 | 32 |
| X | 25 | 35 | 48 | 42 | 29 |
| XI | 22 | 32 | 45 | 39 | - |
| XII | 19 | 29 | 42 | 36 | - |
| XIII | 16 | 26 | 39 | - | - |

|  |  |  |  |  |  |
| --- | --- | --- | --- | --- | --- |
| XIV | 13 | 23 | 36 | - | - |
| XV | 10 | 20 | 33 | - | - |
| XVI | 7 | 17 | 30 | - | - |

Чл. 12. Точките по чл. 11 се умножават с комплексен коефициент Таблица 2

|  |  |  |  |
| --- | --- | --- | --- |
| № по ред | Основание | Среднаотдалеченост ведна посока км | Коефициент |
| Олимпийски спортове идисциплини | Неолимпийски спортове идисциплини |
| 1. | Индивидуални | от 0 до 50 | 1.50 | 1.00 |
|  | класирания на отделен | от 50 до 150 | 1.65 | 1.10 |
|  | спортист | от 150 до 250 | 1.73 | 1.15 |
|  |  | от 250 до 350 | 1.80 | 1.20 |
|  |  | над 350 | 1.88 | 1.25 |
| 2. | Лично-отборни и | от 0 до 50 | 1.50 | 1.00 |
|  | отделни отборни | от 50 до 150 | 1.65 | 1.10 |
|  | класирания с участие на | от 150 до 250 | 1.73 | 1.15 |
|  | отбора на спортния клуб | от 250 до 350 | 1.80 | 1.20 |
|  | до 5 срещи при | над 350 | 1.88 | 1.25 |
|  | разменени гостувания |  |  |  |
| 3. | Отборни класирания с | от 0 до 50 | 1.65 | 1.10 |
|  | участие на отбора на | от 50 до 150 | 1.82 | 1.21 |
|  | спортния клуб от 6 до 10 | от 150 до 250 | 1.90 | 1.27 |
|  | срещи при разменени | от 250 до 350 | 1.98 | 1.32 |
|  | гостувания | над 350 | 2.06 | 1.38 |
| 4. | Отборни класирания с | от 0 до 50 | 1.80 | 1.20 |
|  | участие на отбора на | от 50 до 150 | 1.98 | 1.32 |
|  | спортния клуб от 11 до | от 150 до 250 | 2.07 | 1.38 |
|  | 15 срещи при разменени | от 250 до 350 | 2.16 | 1.44 |
|  | гостувания | над 350 | 2.25 | 1.50 |

Чл. 13.При отборните и индивидуалните спортове се въвеждат коефициенти за конкурентност (за обхват), съобразно броя на участващите състезатели - Таблица 3:

Отборни спортове

а/ до 6 отбора -1.00

б/ от 7 до 12 отбора - 1.20

в/ над 12 отбора - 1.30

Индивидуални спортове

а/ до 9 участника - 1.00

б/ от 10 до 20 участника - 1.20 в/ от 21 до 30 участника - 1.30 г/ над 30 участника - 1.50

Чл. 14. За колективните спортове се признава и класирането в турнир за национална купа.

Чл. 15. Спортни клубове, които организират и провеждат спортни прояви, традиционни за община Дряново, получават еднократно за дадено състезание 250 т.

Чл. 16. Спортни клубове, които организират и провеждат прояви от Програмата за училищен спорт, получават еднократно за дадено състезание 75 т., но за не повече от три прояви.

Чл. 17. Точките от предходните два показателя не се умножават с коефициент, а се прибавят към крайния сбор.

Чл. 18. Броят на възрастовите групи се удостоверява по заверената картотека от съответната спортна федерация.

Чл. 19. Броят на състезателите във всяка група трябва да отговаря на норматива на съответната спортна федерация. Същите трябва да са участвали в състезания от държавния спортен календар.

Чл. 20. Средствата за подпомагане дейността на всеки СК, участващ в разпределението, се определят като относителен дял на начислените му точки спрямо общия брой точки на останалите СК.

Чл. 21. (1) Разпределението на средствата по чл. 20 се извършва ежегодно от комисия, определена със заповед на кмета на община Дряново.

1. За своята работа комисията съставя протокол, който съдържа :
2. състав на комисията
3. опис на получените за разглеждане заявления
4. определя съответните точки, съгласно настоящата наредба, и определя процента на който те съответстват за всеки спортен клуб
5. мотивирани предложения за одобряване или отхвърляне на постъпилите заявления
6. списък на спортните клубове, които ще бъдат подпомогнати, и размера на финансовите средства, които ще им бъдат отпуснати
7. В срок до 3 работни дни от приключване на своята работа, комисията представя протокола на кмета на община Дряново за утвърждаване.
8. Кметът на община Дряново може мотивирано да върне протокола на комисията за ново разглеждане, когато:
9. комисията не е спазила изискванията на настоящата наредба;
10. не приеме мотивите по ал. 2, т. 4;
11. член на комисията е подписал протокола с особено мнение, което се възприема за правилно от кмета на община Дряново.
12. в петдневен срок от приключване на повторното разглеждане на документите, комисията представя протокола от работата си на кмета на община Дряново, който може да откаже да го утвърди или да го утвърди. При повторен отказ на кмета да го утвърди протокола, същият се внася в Общински съвет, който взема мотивирано решение за разпределение на финансовите средства.

Раздел IV. Получаване и отчитане на финансови средства

Чл. 22. (1) За получаване на парична сума в деловодството на община Дряново се подава Заявление за получаване на финансови средства за спортно-състезателна дейност, подписано от представляващия спортен клуб, към което се прилагат отчет изразходване на средствата по предходно Заявление за получаване на финансови средства и декларация за използване на предоставените средства за финансиране на нестопанските дейности на клуба.

1. Исканата парична сума по всяко заявление не може да надвишава 30 % от размера на определените съгласно тази наредба средства за спортния клуб за съответната календарна година.
2. Паричната сума по ал. 2 се превежда авансово по посочената от спортния клуб банкова сметка след одобряване на отчета по ал. 1 от дирекция „Местни данъци ,такси и финанси“ на община Дряново.
3. Последният отчет за изразходвани средства се подава най-късно до 25 януари в годината, следваща календарната година, в която средствата са били усвоени.

Чл. 23. (1) Отчетът на финансовите средства по чл. 22, ал. 1 трябва да отговаря на следните изисквания:

1. Приложените към отчета документи да са копие на оригиналните документи, заверени с печат на клуба и текст: „Вярно с оригинала“. На всеки документ е необходимо да е изписано “Разходът подлежи на възстановяване от бюджета на община Дряново“, пояснение за какво се отнася и посочване на съответното състезание - в случай че е приложимо.
2. При разплащане, извършено в брой, към фактурата се прилага копие на фискален бон; при плащане по банков път - копие от платежното нареждане.
3. При отчитане на разходи за спортна екипировка и пособия отчитането се извършва по следния начин:

- фактура с фискален бон или платежно нареждане;

* складова разписка или поименен списък на възрастовата група, на която са раздадени спортните екипи;
1. Фактури, издадени на различен от българския език, трябва да са преведени.
2. Фактури за медикаменти за спортно възстановяване трябва да съдържат имената на медикаментите.
3. Разходи за транспорт или транспортни услуги се отчитат с:
* копие на фактура от фирма превозвач с посочени: маршрут, дати на пътуванията, възрастова група и събитие, за което се отнася превозът;
* копие на билети, на което да се виждат номерата, цената, датата на пътуване и маршрута;
* копие на фактура за гориво - в случай че автомобилът е собственост на спортния клуб, заедно с копие от пътния лист и копие от талона на автомобила; когато автомобилът не е собственост на спортния клуб се прилага копие от заповед за командировка, копие от талона на автомобила и копие на фискален бон.

(2) Признават се разходи по фактури, извършени след 1 януари на годината, в която се отпускат средствата и крайният срок за подаване на заявления за отпускане на средства е 1 декември на същата година.

Раздел V. Регламент за определяне на Спортист на годината в община Дряново

Чл. 24. Категории, в които се извършва класацията:

1. Колективни спортове
* най-добър реализатор - в турнир, първенство, дял от първенство
* най-полезен играч - в турнир, в серия от срещи
1. Индивидуални спортове
* класиране/класирания на призови места в: олимпийски игри
* световни първенства европейски първенства балкански игри
* държавен шампионат на България
* международни турнири в чужбина
* международни турнири, проведени в България с участието на състезатели от други държави
* вътрешни турнири, включени в спортните календари на съответните федерации
* вътрешни турнири, които не присъстват в календара на съответната федерация

Чл. 25. Общият брой на отличените спортисти е 10 души.

Чл. 26. Всички номинирани получават грамоти. Спортистите, заели от 1-во до 10-то място, поучават предметни награди.

Чл. 27. Номинациите се извършват ежегодно в периода от 1 до 15 декември на текущата година. Предложенията се изпращат по електронна поща: dryanovo@dryanovo.bg или на хартиен носител. Номинациите могат да бъдат предложени от:

* ръководители на спортни клубове, треньори и спортни деятели;
* граждани.

Чл. 28. Класирането се извършва от комисия, определена със заповед на кмета на община Дряново. В нейния състав влизат спортни деятели и представители на Община Дряново. Комисията приключва своята работа не по-късно от 20 декември. Представените предложения се класират във възходящ ред - според събраните от състезателите точки съгласно Таблица 1, Таблица 2 и Таблица 3.

Чл. 29. Награждаването на класираните 10 спортисти се извършва от кмета на община Дряново или определено от него лице.

Раздел VI. Контрол и санкции

Чл. 30. Община Дряново осъществява контрол по тази Наредба чрез дирекциите „Местни данъци, такси и финанси“ и „Инвестиционна и хуманитарна политика“. Контролът обхваща изразходването на средствата, отпуснати от община Дряново, в съответствие с изискванията на настоящата Наредба, като общината има право да изисква всички оригинални счетоводни документи, информация за дейността на спортните клубове и извършва проверка на място.

Чл. 31. Спортни клубове, които използват финансовите средства не по предназначение, ги възстановяват в пълен размер, заедно със законовата лихва от датата на получаването.

Чл. 32. (1) Спортните клубове отчитат разходването на финансовите средства за текущата година в срока по чл. 22, ал. 4.

1. Спортни клубове, които не са отчели средствата в срока по ал. 1, се лишават от подпомагане за следващата календарна година.
2. Спортни клубове, които кандидатстват за финансови средства чрез недобросъвестно представени документи и декларации с невярно съдържание или са отчели отпуснатите им средства чрез представени некоректни документи, се лишават от финансово подпомагане за срок от 2 (две) години.

Преходни и заключителни разпоредби

§ 1. Тази наредба е разработена на основание чл. 133, ал. 4 от Закона за физическото възпитание и спорта.

 § 2. В случай на непредвидени обстоятелства – извънредно положение, бедствия и/или други обстоятелства, възпрепятстващи тренировъчната и състезателната дейност на спортните клубове, средствата, отпуснати от бюджета на община Дряново за съответната година, се разпределят, съобразно и съразмерно на обща оценка от предходната година, в която клубовете са функционирали при нормални условия, от петчленна комисия, определена със заповед на кмета на Община Дряново, като трима от членовете й са общински съветници, избрани на заседание на Общински съвет – Дряново.

§ 3. Наредбата влиза в сила след приемането й от Общински съвет - Дряново и публикуването й на интернет страницата на Общината.